Ion Negoițescu

**Ion Negoițescu** (), motau nel cercu d'amigus **Nego**, fue un poeta, eseista, críticu i estoricu literariu román, unu delos líderes del Círculu Literariu de Sibiu.

Endispués dela Segunda Guerra Mundial, las atitúis anticomunistas i desidentis de Negoițescu, inque tamién la su orientación sesual, hizun dél un aversariu del réhimin de Ceaușescu. Marhinalizau i cenzurau, passó tres añus presu nel penal de Jilava pol motivus políticus. Al cabu i al fin, n'un episodiu de liberalización al acabu delos añus 1960, Negoițescu acontinó a palral craru contra las restricionis políticas, entrandu nel pesqui delos ahentis dela Securitate.

Nel 1977 s'uñó al protestu de Paul Goma i Ion Vianu contra el réhimin de Ceaușescu, inque fue obrigau a r retiral-si. Enos siguientis añus, tomó el caminu d'estrangieru, aposentandu-si pa siempri ena Alemaña del Ponienti, ondi colaboró ena Radio Uropa Libri i n'otras muchas prubricacionis anticomunistas, furulandu tamién cumu editaol en revistas literarias palas comunidáis de rumanus dela diáspora.

Inque se casó tres vezis, se sintió toa la su vida solu i incomprendíu n'un mundu ondi se vió nel nengún remeyu d'ascondel la su orientación sesual pa puel sobrevivila. A lo largu dela su vida tuvu quatru tentativus de suicidiu: ena adolescencia, pola falta de comunicación colos sus pairis, nel 1961, cumu presu políticu, nel 23 d'abostu de 1974 (día escoyíu simbolicamenti), cumu señal de protestu contra la cenzura que nu l'unmitíe prubrical los sus librus, i nel 1977, endispués de sel solidaríu con Paul Goma i habel síu entrugau d'una manera bruta i vergoñosa pola Securitate.

## Biografía
### La niñez i l'adolescencia
Era l'iju de Ioan Negoițescu, oficial de carrera, i de Lucreția Negoițescu (de nacencia Cotuțiu), ija d'un cura ortodosu, memorandista. La precociá sesual i la omosesualiá l'enturbiarun la niñez, hiziendu-li escruculal que nu era una pressona-estándal. Siguió los cursus enos liceus "George Barițiu" (1935–1940) i "Constantin Angelescu" dela su ciá nacencia, amás del liceu d'Aiud, los qualis terminó nel 1940. Sendo estudianti, se sintió atraíu, pol un tiempu, pol movimientu legionariu. Se hizu biembru del movimientu legionariu endispués, nel tiempu qu'era universitariu en Sibiu. Sobri isti tiempu, el scritol alcuerda con ironía ena su obra *Straja dragonilor* i lo llama "fanatismu".

### El Círculu literariu de Sibiu
Nel añu 1937 debutó con versus, prubricaus ena revista de Cluj *Națiunea română*. Nel 1941 prubricó el su primel vulumin, *Povestea tristă a lui Ramon Ocg*, una novelina surrealista ondi se ve el su estilu metafóricu d'araízi de l'estuyu que hizu de Eminescu. Cumu universitariu dela Facultá de Letras i Filosofía de Cluj (1941–1946), se fuyó cola estitucion a Sibiu endispués de pruncial-si el Ditau de Viena. El poeta se mostró mu críticu cola direción d'acontu de Rumanía, qu'abía acetau sin hazel ná la división del país. El scritol escribía añus endispués ena su obra *Straja Dragonilor*: "El nu habel runchau nin nel Orienti nin nel Ponienti, nel momentu nel que lo heroicu i lo tráhicu tiini que palral pol mé delas sus propias parabras, abriemus de pagalu caru enos nivelis moralis por generacionis".

Se hizu, cumu otrus universitarius del filósofu i poeta Lucian Blaga – Radu Stanca, Ion Desideriu Sârbu, Cornel Regman, Ștefan Augustin Doinaș, Nicolae Balotă, Eugen Todoran – biembru del Círculu literariu de Sibiu. Nel nombri de l'agrupación, redactó la famosa carta abierta a Eugen Lovinescu, firmá col sudonimi Damian Silvestru i prubricá el 13 de mayu de 1943 nel diariu de Bucarest *Ziua*, bashu la direción de Liviu Rebreanu. Unas línias anuncian, inque tamién splican el mensahi del famosu *Manifiestu* del Círculu Literariu:

La carta, un atu de solidarización con Eugen Lovinescu, promotaol dela democracia i defensol dela preeminencia del criteriu estéticu ena evaluación dela literatura, prevocó la indignación huerti delas prubricacionis nacionalistas, que las qualis acusarun alos jóvenis de Sibiu d'antiromanismu ("tiini que escribil-si-lis el patriotismu con un açoti nel pechu", escribía el diariu *Țara*). Ion Negoițescu fue redactaol dela revista del Círculu literariu duranti tol su tiempu de prubricación, entre eneru i juñu de 1945. Endispués dela güelta dela Nuversidá de Cluj al su sitiu, preba nel 1946 de lançal allí la revista *Euphorion*, "libretu de crítica i poesía editau pol el Círculu Literariu". Nel 1947 ganó el Premiu delos scritoris jóvenis delas Fundacionis Realis pol el su vulumin que taba en manuscrit *Poeți români*.

### L'Época Comunista

Nel períodu 1948–1952 fue bibliotecariu ena filial de Cluj dela Academia Rumana. Nel 1956 torna ala publicística literaria, inque nel 1958 es acusau d'esteticismu i «destapau» en *Scânteia* puna tentativa d'«arruinaura delas basis dela literatura socialista». Dendi 1961 ata 1964 es engayolau en Jilava baxu el pretextu dela compilación duna antolojía qu'includía poetas vedaos pol régimu. Endispués dela su liberación, trabajó comu redactor en *Luceafărul* (1965–1967) i *Viața Românească* (1968–1971). El volumin *Poezia lui Eminescu*, escreviáu ya dendi 1953, l'salió ábate nel 1967, quandu la censura comunista fue, pun curtu tiempu, más toleranti. Nel mes de febreru de 1968 pedricó, ena revista d'Oradea *Familia*, el sumariu duna proyectá *Estoria dela Literatura Rumana*, qu'il suscitó abondas controversias. El su proyectu contestaba los valures aceitaus i ya bien arreigaus enas estorias literarias oficiales i enos manuales escolares. No solo describió los años 1948–1955 comu un «vacíu estóricu», si no qu', amás, omitió escreviéntis de marca del realismu socialista comu Eusebiu Camilar, Valerian Gălan u Remus Luca. Assegurósi de tornarse una diana pola institución literaria al clasifical las novelas d'Eugen Barbu, Marin Preda i Zaharia Stancu comu «literatura de transición». El equipu del periódicu *Scânteia* puxu en duda el valor científicu del proyectu, mientras qu*'Luceafărul*, cuyu editor era l'mesmu Eugen Barbu, exprimió la su descuntentación frentis ala subestimación dela literatura delos años 50 i ala sobrestimación delos escreviéntis jóvenis delos años 60. El su proyectu no fue llevau a bun fin.

El 23 d'abostu de 1974, Negoițescu intentó suicidaisi pol mou duna sobredosis de medicamentus. El motivu dela tentativa es controversíu. Siguín los sus allegaus, Negoițescu estava desesperáu a causa dela censura comunista, que había rejusnáu pedricar un volumin de crítica del su [autoria], *Lampa lui Aladin*. El suicidiu hadríe síu pensáu pol críticu comu un gestu de protesta frentis al régimu, siendu tamién prueba d'ello el día simbólicamenti eligíu. Nun documental toparáu nel espediente d'informanti d'un escrivienti amigu d'Negoițescu, tamién denunciau comu homosexual nel 1977, se dici qu'el motivu hadríe síu una solicitud rechazá de marchasi a Bélgica, «a un congressu delos surrealistus». Delas declaraciones de Petru Romoșan —supuestu compañeru d'Negoițescu— dás ala Milicia nel 1977, el suicidiu hadríe síu eligíu pol críticu comu solución preventiva pa escapaisi del arrestu pol delitu de homosexualidá, condeáu pol Códigu Penal d'entós pol artículu 200. Comu consequencia dela tentativa, hadríe estáu internaú nel Ospital de Balotești, nadundi fue visitáu pol abondus escreviéntis.

El 3 de marçu de 1977 solidarizósi, pol mou duna carta aberta, emitía pola emisora de radio Uropa Libri, con Paul Goma; las autoridais comunistas, pol temol d'un escándalu enternacional, n'aquel períodu de «détente», no l'incoardun ningún procesu penal d'atentáu ala seguridá del estáu, limitándosi a atacallu pola su manifiesta homosexualidá: «La mi vocación uranista la hici pública ya quandu era estudiantis» (*Straja dragonilor*). Essas presiones fizun qu'Negoițescu tornaisi sobri las opinions exprimías, pedricando ena revista *România literară* un testu de «lavau de pecaos», *Despre patriotism*, nel qu'retiraba las sus afirmaciones iniciales. Nel 1978 l'salió *Un roman epistolar*, qu'incluyía la su correspondencia, masivamenti espurgá pola censura, con Radu Stanca, nadundi tamién se topa la teoría del euforionismu.

### L'Dessiliu i la Espernaera

Marchósi nel 1980 pal Alemaña, cuna beca d'envestigación sobri la obra d'Dostoievski. Abital en Colonia i impartió un cursu de literatura rumana ena Nuversidá de Múnster (1982–1983). Assientósi definitivamente en Múnich. Endispués d'obtenel l'asilu polícu, Negoițescu volvió a topasi cola su muger n'el Ocidenti, nel 1984, inque «la presumósi d'sel informanti». Coordinó el Cuaderllu de literatura dela revista *Dialog* de Dietzenbach. Colaboró constantimenti enas emisoras de radio BBC, Uropa Libri i Deutsche Welle con testos políticos (recollíus, endispués, nel volumin *În cunoștință de cauză*, 1990) i, sobri too, con síntesis críticas i crónicas literarias, recollías endispués nel volumin *Scriitori contemporani* (1994). *Istoria literaturii române* fue pedricá nel 1991, ena Editorial Minerva de Bucaresti, n'un proyectu qu'hadríe debíu rivalizar cola obra análoga de George Călinescu, inque el libru fue consideráu un frascassu. Negoițescu se refieri solo ala literatura rumana escreviá nel períodu 1800–1945; el su libru, inque tieni una estructura fragmentaria, cuerpli abondos pasajes inspiraus.

Enos últimos años dela su vida encetó d'escrevil la su *Autobiografía*, sobri la qu'creía que heba de sel la su gran obra, obsessionáu col pensamiento de que no tenería tiempu d'acabala. «El únicu frascassu que entavía me pué aguardal» —confesabasi nel 1991 a Marta Petreu— «es moril dantis d'acabal la mi Autobiografía». Murió el 6 de febreru de 1993, en Múnich.

Ion Negoițescu está aterrau nel Cimenteriu Central de Cluj-Napoca (Parcela IC, nº 1230).

### ''Straja dragonilor''

La su autobiografía, titulá *Straja dragonilor*, l'salió un año endispués de la su muerti, provocando fuertes controversias n'una époci na qual la orientación homosexual era tratá comu una delincuencia social, moral i jurídica, i marca la époci comu el primer hombri important dela coltura rumana qu'se autanaliza sin reparos i retrata las sus esperiencias homosexuales n'un períodu sofocanti pola su falsidá i ideologización cuasi total, ata nel espaciu dela vía privá.

De la su autobiografía solo runchió acabal los dos primerus capítulos, *Rochia de bal* i *Convocat la director*, qu'aparecierun póstumamenti, baxu el títulu *Straja dragonilor*, nel 1994, ala iniciativa i col concursu dela poetisa Marta Petreu (Rodica Marta Vartic) i baxu el cuidaízu atiéntu del críticu Ion Vartic. Enos dos ensayus, escritus en primera pressona, el autor descrebi con plena sinceridá las sus esperiencias homoeróticas delos primerus 19 años de vida, rebelaas de primeru pol mou delas interacciones colas ordenanzas del su pari. Deixól ala posteridá un diariu escritu ala manera de Gide qu', siguín las afirmaciones del su legatariu testamentariu, el poeta i publicista Emil Hurezeanu, representa la su obra fundamental, inque no podrá sel pedricáu ata 30 años endispués dela muerti del escrivienti.

Gracias ala envergadura dela su personalidá cultural, runchitól humanizal en una midida important el tema dela homosexualidá, completamenti ausenti del paisaji públicu comunista i tratáu pola prensa postcomunista comu un tema exóticu, sensacionalista i escandalusu. El libru en cuestión se torni probablimenti la producción cultural más important del su [obra] pola fuerça dela escreviúra i el su impactu cívicu, representando una alegación pola civismul i la inclución delas pressonas LGBT n'una Rumania qu'entavía trataba los sus grupos minoritarius en régimu discriminatoriu i d'oprobriu social generalizáu.

## La vía pressonal
Fue casáu tres vezis. El primer casamientu, cuna profesora, Octavia Noghia, abíe tenníu lugar dantis d'hazel quatru años de carci, pol motivos políticus. Pocus añus endispués dela liberación de Jilava, nadundi, nel 1963, se convirtió formalmenti n'informanti (calificáu n'essa calidá comu «mediocru» i empendoláu al final), Ion Negoițescu casósi por segunda vezi con Aurelia Ionescu, qu'fue la su muger ata 1977. La tercer muger, Ileana Vidrașcu, llamá Ua, era la ija de Gheorghe Vidrașcu, antañu ilegalista, endispués destacáu nomenclaturista, qu'desempeñó entre otrus cargus los de vicepresidenti del Conseju de Ministrus i alcaldi de Ploiești. La relación d'Negoițescu con Ua s'acabósi nel momentu nel qu'esti decidió quedaisi, nel 1983, n'el Ocidenti.

Negoițescu tuvu una relación íntima de larga duración col poeta Petru Romoșan, a la sazón de solu 17 años i mediu, veniu a Bucaresti pa pasal una partida delas sus vacacionis con Negoițescu. Enas transcricionis del vranu de 1974, quandu la relación entri el célebri críticu i el joven poeta lleg-ósi a l'su apogéu, aparición al encetu el personaji llamáu «el sobrinu d'Negoițescu», comu assín l'abíe presentáu el críticu a el su amigu, el escrivienti i compositol Wolf Aichelburg. Las relaciones íntimas d'Negoițescu fuerun sigías minuto a minuto pola Securitate. Nel apartamentu qu'esti tenía ena Calea Victoriei, nº 2 abíen plantaos micrófanus, i tamién erun sigías las sus conversaciones telefónicas. Tres años más tardi, Romoșan es forzáu a denuncial ala Milicia a Negoițescu i a atrus quatru escreviéntis. El denunciu fue, inque, solo un pretextu pal arrestu i el interrogatoriu, endispués d'abel exprimíu la su adhesión frentis al «movimiento Goma» pol mou duna carta leía dendi el micrófanu dela Uropa Libri i na qual palraba d'«el dessiliu interioru d'abondus escreviéntis de valor, cuyas obras ya no lleguen a escreviisi pola su descoraguera». Duna declaración ológrafa dá pol Romoșan el 22 de marçu de 1977 se dedución qu'la relación d'esti con Negoițescu fue un yerru. N'essa mesma declaración calificaba a Negoițescu comu «traitor de la patria», pa qu'n'una discusión del 2006 col periódicu *Cotidianul* dixera qu'«Ion Negoițescu fue el hombri delos servicios secretus». N'la *Viața unui om singur*, Adrian Marino relata qu'Petru Romoșan chantajeaba d'dineru a Negoițescu, llegando a veces las cantidais incluso ata 4.000–5.000 de lei. Negoițescu i los atrus escreviéntis gay escapárun dela condemna pola intervención del escrivienti Ștefan Augustin Doinaș, desconspirau endispués del 90 comu colaboraor dela Securitate. De primeru empecetó a juntai firmas d'apoyu pa Negoițescu de colegas dela su profesión, qu'amás runchitól juntal ala Unión d'Escreviéntis comu señal de protesta pol arrestu d'Negoițescu. Endispués intervino directamenti con Cornel Burtică, secretariu del Comité Central del PCR i viceprimeru ministru, con quien tenía una relación d'arrimau.

## Obras
### Crítica i Estoria Literaria
* *Despre mască și mișcare*, 1944
* *Scriitori moderni*, 1966
* *Poezia lui Eminescu*, 1968
* *E. Lovinescu*, 1970
* *Însemnări critice*, 1970
* *Lampa lui Aladin*, 1971
* *Engrame*, 1975
* *Analize și sinteze*, 1976
* *Alte însemnări critice*, 1980
* *Istoria literaturii române*, vol. I (1800–1945), 1991
* *Scriitori contemporani*, 1994
* *De la "elanul juvenil" la "visatul Euphorion". Publicistică de tinerețe: 1938–1947*, 2007

### Prosa i Poesía
* *Povestea tristă a lui Ramon Ocg*, 1941
* *Sabasios*, 1968
* *Poemele lui Balduin de Tyaormin*, 1969
* *Moartea unui contabil*, 1972
* *Viața particulară* (poesías i aforizmus), 1977
* *Primăvara elvețiană și alte proze*, 1999

### Correspondencia, Memorialística
* *Un roman epistolar* (correspondencia d'I. Negoițescu con Radu Stanca, 1945–1961), 1978 (versión digital )
* *Straja dragonilor*, 1994
* *Ora oglinzilor* (páginas de diariu), 1997
* *Dialoguri după tăcere* (cartas a S. Damian), 1998

### Testos Políticos
* *În cunoștință de cauză*, 1990

## Referencias

## Bibliografía
* cite book |url=https://books.google.ro/books?id=DMoUAQAAIAAJ&q=ion+negoitescu&dq=ion+negoitescu&hl=ro&sa=X&ved=0ahUKEwjd0dDbiKnLAhVqMZoKHct0BHo4ChDoAQgdMAE |title=Twentieth-century Eastern European writers |author=Steven Serafin |publisher=Gale Group |date=3 March 2000 |page=192–196 |isbn=9780787631291 |language=englesu
* cite book |url=https://books.google.ro/books?id=dgTJLkdjkuAC&pg=PA66&dq=ion+negoitescu&hl=ro&sa=X&ved=0ahUKEwjd0dDbiKnLAhVqMZoKHct0BHo4ChDoAQhNMAk#v=onepage&q=ion%20negoitescu&f=false |title=Rumänische Schriftsteller im Exil 1945–1989 |series=Forschungen zur Geschichte und Kultur des östlichen Mitteleuropa |volume=15 |author=Eva Behring |publisher=Franz Steiner Verlag |date=2002 |isbn=9783515080507 |language=alemanu

;Publicaciones sobri la vida i la obra d'Ion Negoițescu
* cite book |title=Ion Negoițescu. Hermeneutul poeziei |volume=Spiritul critic la Cercul literar de la Sibiu |author=Xenia Karo-Negrea |pages=161–171
* cite book |url=http://www.diacronia.ro/ro/indexing/details/A23268/pdf |title=Ion Negoițescu. Critică și metodă |author=Marian Victor Buciu |publisher=Editorial dela Nuversidá «Petru Maior» |date=2015
* cite book |url=http://www.tracusarte.ro/studii-literare-critic%C4%83-studii-umaniste/780-ion-negoitescu-singularitate-si-labilitate-marian-victor-buciu-9786066648486.html |title=Ion Negoițescu: Singularitate și (l)abilitate |author=Marian Victor Buciu |publisher=Tracus Arte |date=2017 |isbn=978-606-664-848-6